Zmena z trifed sirupu na solmucol
Dobrý deň, lekár nám kázal vymeniť zelený trifed za sirup solmucol. Ale ráno ho ešte syn užil. Môžem mu ho dať už na obed alebo mam počkať aspoň deň.
Ďakujem
Dobrý deň,
Ďakujeme za vašu otázku. Medzi liekmi Trifed Expectorant a Solmucol nedochádza k žiadnym vzájomným interakciám, a preto by nemalo nastať vzájomné ovplyvňovanie alebo potencovanie účinku. Liek Solmucol preto môžete dieťaťu podať už na obed, prípadne aj poobede, najneskôr však do 16. až 17 hodiny (ideálne 3 hodiny pred večerným spánkom). Je potrebné dodržiavať odporúčané dávkovanie, ktoré je závislé od veku dieťaťa a neprekračovať dennú dávku.
Prajem pekný zvyšok dňa.
S pozdravom
Mgr. Tamara Jakúbeková